ΓΡΑΠΤΗ ΕΡΩΤΗΣΗ E-1887/03

υποβολή: Emmanouil Bakopoulos (GUE/NGL) προς την Επιτροπή

(6 Ιουνίου 2003)

Θέμα: Ολυμπιακή Αεροπορία

Η διοίκηση της Ολυμπιακής Αεροπορίας έχει εκπονήσει business plan σύμφωνα με το οποίο θα μειωθεί το εργατικό δυναμικό κατά το ήμισυ.

Ποίες είναι οι δεσμεύσεις που έχει γνωστοποιήσει στην Επιτροπή το Ελληνικό Υπουργείο Μεταφορών ότι αναλαμβάνει σχετικά με τους εργαζόμενους που θα βρεθούν χωρίς δουλειά· Έχει προβλεφθεί σχέδιο επανένταξης· Σε περίπτωση που δεν έχει ενημερωθεί η Επιτροπή για το μέλλον των εργαζομένων, σχεδιάζει κάποια παρεμβολή·

Απάντηση της κ. Διαμαντοπούλου εξ ονόματος της Επιτροπής

(17 Ιουλίου 2003)

Η Επιτροπή δεν έχει ενημερωθεί πλήρως σχετικά με τον τρόπο με τον οποίο η ελληνική κυβέρνηση προτίθεται να αντιμετωπίσει την αναδιάρθρωση της Ολυμπιακής Αεροπορίας. Η Επιτροπήπενθύμισε στις ελληνικές αρχές τηνποχρέωσή τους να κοινοποιήσουν τα τυχόν προβλεπόμενα μέτρα αναδιάρθρωσης της Ολυμπιακής Αεροπορίας πριν από την εφαρμογή τους, ώστε να επιτρέψουν στην Επιτροπή να τα αξιολογήσει σύμφωνα με τους σχετικούς κανόνες της ΕΚ.

Η Επιτροπή, ωστόσο, θα ήθελε ναπενθυμίσει ότι η Ένωση με την πάροδο των χρόνων έχει αναπτύξει περιεκτική πολιτική για την επαρκή αντιμετώπιση των κοινωνικών επιπτώσεων της αναδιάρθρωσης των επιχειρήσεων. Ως αποτέλεσμα αυτής της εν εξελίξει πολιτικής, κάθε ενέργεια αναδιάρθρωσης πρέπει να γίνεται ύστερα από αποτελεσματική ενημέρωση και διαβουλεύσεις με τους εκπροσώπους των εργαζομένων για την αποφυγή ή μείωση του κοινωνικού αντικτύπου σύμφωνα με τις κοινοτικές οδηγίες για τις Ομαδικές Απολύσεις(1), τις Μεταβιβάσεις Επιχειρήσεων(2), την Ευρωπαϊκή Επιτροπή Επιχείρησης(3) και την Ενημέρωση και Διαβουλεύσεις(4).

Ιδίως η οδηγία 98/59/ΕΚ για τις ομαδικές απολύσεις προβλέπει ενημέρωση και διαβουλεύσεις με τους εκπροσώπους των εργαζομένων σε περιπτώσεις κατά τις οποίες ο εργοδότης σχεδιάζει απολύσεις αυτού του είδους. Οι διαβουλεύσεις αυτές θα πρέπει να πραγματοποιούνται εγκαίρως για τη σύναψη συμφωνίας και να περιλαμβάνουν, τουλάχιστον, τρόπους και μέσα για την αποφυγή ομαδικών απολύσεων ή για τη μείωση του αριθμού των θιγομένων εργαζομένων καθώς και των επιπτώσεων μέσω συνοδευτικών κοινωνικών μέτρων. Αυτά τα μέτρα στοχεύουν, μεταξύ άλλων, στην αναδιάταξη ή την επανακατάρτιση των εργαζομένων που απολύθηκαν.

Γενικότερα, η Επιτροπή, σε περίπτωση αναδιάρθρωσης,ποστηρίζει ότι οι επιχειρήσεις θα πρέπει πάντα να λαμβάνουνπόψη τις επιπτώσεις που ενδεχομένως θα έχουν αυτές οι αποφάσεις στους εργαζομένους καθώς και στο κοινωνικό και περιφερειακό πλαίσιο. Αυτόπογραμμίστηκε πρόσφατα στην ανακοίνωση της Επιτροπής σχετικά με την Εταιρική Κοινωνική Ευθύνη (ΕΚΕ) μια συνεισφορά των επιχειρήσεων στη βιώσιμη ανάπτυξη(5).

Επιπλέον, η Επιτροπή κάλεσε τους Ευρωπαίους κοινωνικούς εταίρους να αρχίσουν διάλογο για την πρόβλεψη και τη διαχείριση των αλλαγών ώστε να εφαρμόσουν δυναμική αντιμετώπιση των κοινωνικών πτυχών που προκύπτουν από την αναδιάρθρωση των επιχειρήσεων. Οι κοινωνικοί εταίροι συμφώνησαν να εντάξουν αυτό το θέμα στο πολυετές πρόγραμμα εργασίας τους 2003-2004. Η Επιτροπή ελπίζει ότι η από κοινού εργασία τους στον τομέα αυτό θα έχει ως αποτέλεσμα ένα κοινοτικό πλαίσιο που θα βοηθήσει τις εταιρείες και τους εργαζομένους τους να αντιμετωπίσουν επαρκώς την κοινωνική διάσταση της αναδιάρθρωσης των επιχειρήσεων.

(1) Οδηγία 98/59/ΕΚ του Συμβουλίου της 20ης Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις, ΕΕ L 225 της 12.8.1998. (Η οδηγία αυτή ενοποιεί τις οδηγίες 75/129/ΕΕΚ και 92/56/ΕΕΚ).

(2) Οδηγία 2001/23/ΕΚ του Συμβουλίου της 12ης Μαρτίου 2001 περί προσέγγισης των νομοθεσιών των κρατών μελών σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκατάσταση τμημάτων επιχειρήσεων ή επιχειρήσεων, ΕΕ L 82 της 22.3.2001.

(3) Οδηγία 94/45/ΕΚ του Συμβουλίου της 22ας Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους, ΕΕ L 254 της 30.9.1994.

(4) Οδηγία 2002/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2002, περί θεσπίσεως γενικού πλαισίου ενημερώσεως και διαβουλεύσεως των εργαζομένων στην Ευρωπαϊκή Κοινότητα, ΕΕ L 80 της 23.3.2002.

(5) COM(2002)347 τελικό.